《贺闻山杨太卿得子用高吾得孙韵》
明代·黄衷

何处威弧张晓日，龙山灵淑诞时邻。不妨日角惊人晚，已叶兰芽入梦频。

定识三鳣堂上旧，竟传千卷业中真。高吾宅相年来足，须信王符有外亲。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。